සම්ප්‍රදායික ඉන්දීය දේශපාලනයේදී මැතිවරණ කාලයේදී මතු වන "තුන්වන බලවේගවල" අනිස්ථිර පෙළගැසීම් මෙන් නොව, වඩා ස්ථාවර ජාතික පදනමක් ඇති විකල්ප සාධක වන කොමියුනිස්ට් පක්ෂ ඇතුළු වාමාංශික දේශපාලන පක්ෂවල සහාය ඇද ගැනීමට අනුබල දෙන සාපේක්ෂ වශයෙන් වමට බර මැද මාවත් දේශපාලන පරිපාටියක් ඔස්සේ වමේ සහයෝගය ගොනු කර ගැනීමේ උපාය මාර්ගයක් අනුව, කොංග්‍රස් පිළිවෙත සැකසී තිබේ. 79 හැවිරිදි වජ්පායි සහ 57 හැවිරිදි සෝනියා අතර "ප්‍රතිරූප ඝට්ටනය" ඔස්සේ ඡන්ද ව්‍යාපාරය සමස්තයක් වශයෙන් ඉදිරියට ඇදුණේ පොදුවේ ප්‍රශ්න දෙකක් උඩ ජාතික මට්ටමේ විවාදයක් ඇවිළ යද්දීය.